نووراباد
نووراباد، (بە ئینگلیزی Nurabad، بە فارسی نورآباد). نووراباد شارۆچکەیەکە لە ڕۆژئاوای پارێزگای فارس و ناوەندی شارستانی مەمەسنیە لە ڕۆژھەڵاتی کوردستان لە ئێران. ناوەندی شارستانی مەمەسنیە. لە دابەشە نیشتمانییەکانی ساڵی ٢٠٠٧دا، ناوچەی ڕۆستەم کە ناوەندەکەی لە شارۆچکەی مەسیری بوو، لەم شارستانەە جیاکرایەوە و لە ناوچەوە بۆ شارستان بەرزکرایەوە. مەودای نێوان شارۆچکەی نووراباد و شارە گەورەکەی شیراز نزیکەی ١٦٠ کم.

نووراباد دەکەوێتە ٥٨٫٧ کیلۆمەتر(٣٦٫٥ میل) لە کازیرون، ٨٠٫٥ کیلۆمەتر (٥٠٫٠ میل) لە یاسووج (پارێزگای کۆھگیلوویە و بۆیەر ئەحمەد)، ٨٧٫٨ کیلۆمەتر (٥٤٫٦ میل) لە دووگۆنبەدان لە (پارێزگای کۆھگیلوویە و بۆیەر ئەحمەد)، و ١٠٠٫٢ کیلۆمەتر (٦٢٫٣ میل) لە بۆرازجان (پارێزگای بووشێھر) دوورە.

ناو 
پێشتر ناوی نورەباد نۆبەندەنگان بوو، لە مێژووی گەردیزیدا ھاتووە، چونکە فەرەیدون زەھاکی دەبرد بۆ کێوی دەماوەند، بە پاسەوانەکەی گوت ئەگەر ئازادم بکەیت دەتکەمە پاشای ئێران، پێیان دەگوت نۆبەندەنگان.

ناونانی شارۆچکەی نووراباد بۆ بوونی پەرستگای ئاگری میل ئەژاد دەگەڕێتەوە کە چەند کیلۆمەترێک لەم شارەوە دوورە، لە ناوچەی کات بەسەربردن بە ناوی سەرچێشمێ کە تەنیشت گوندی دیمە میلە. لە ڕابردووی دووردا ئەم ناوچەیە بە مالیکیش ناودەبرا.

دانیشتوان 
دانیشتوانی شارۆچکەی نووراباد بریتین لە لوڕ. دانیشتوانی شارۆچکەکە بەسەر پێنج تیرەی سەرەکی و گەورەدا دابەش بوون، کە تا ئێستاش باو و ئاساییە:

 بکوش
 دوشمن زیاری
 جاوید
 ڕۆستەم
 ھەندێ لە ئێڵی قاشقایی.

ژمارەی دانیشتوان 
بەپێی سەرژمێری گشتی دانیشتووان و خانووبەرە لە ساڵی ٢٠١٦ ژمارەی دانیشتوانی ئەم شارۆچکەیە ٥٧ ھەزار و ٥٨ کەس بووە (١٦ ھەزار و ٤٣٠ ماڵ).

زمان 
خەڵکی نووراباد لوڕن و بە زمانی لوڕیی باشووری قسە دەکەن. ئەم زاراوەیە ھاوشێوەی زاری بەختیاریە. ئیبن بەتووتە لە یەکەم سەفەری خۆیدا بۆ ئێران بەم ناوچەیەدا تێپەڕی و باسی خەڵکەکەی کرد بە کۆچەری و خواپەرست پەسنی کردوون. ھەروەھا ھەندێک لە گوندەکانی بە زمانی عەرەبی قسە دەکەن.

جوگرافیا 
ئەم شارۆچکەیە دەکەوێتە باکووری ڕۆژئاوای پارێزگای فارس.

کەش و ھەوا 
ئەم شارۆچکەیە دەکەوێتە دامێنی زنجیرە چیای زاگرۆس و بەشێکی زۆری کەش و ھەوایەکی تاڕادەیەک فێنکی ھەیە. لە دوو بەش پێکدێت: دەشتە بەرزەکان و ناوچەیەکی شاخاوی نزم تا کەمێک بەرز. بەڵام بەشێکی باشووری کە بەھۆی ڕەوتی گەرم و وشکی باشووری ئێرانەوە کاریگەری لەسەرە، کەشوھەوای گەرم و وشکی ھەیە.

سەرچاوەکان 

نیشتنگە لوڕییەکان
ناوەندەکانی پارێزگاکانی ئێران
شارەکانی پارێزگای فارس
شیراز
شارستانی شیراز
شارەکانی ئێران